Nagyné Dr. Gats Andrea Babicsné Dr. Tőke Erzsébet Dr. Károlyi Ákos

Aláírás: ……………………..

Dátum: …………………………..… …………………………… ……………………..

**A 2022. április 28-ai Közgyűlés határozatai**

**124/2022. (IV.28.) Kgy. számú határozat**

A Közgyűlés a 2022. április 28-ai ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./** **Tájékoztató az országgyűlési képviselők 2022. április 3-ai általános választásáról és országos népszavazásról**

 **Előadó:** Dr. Hollósy Tamás, a Vas 01. OEVB Elnöke

**2./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**3./ Javaslat a régi városi strand területén lévő 2689/4. hrsz.-ú ingatlant érintő döntés meghozatalára**

**Előadók:** Dr. Nemény András polgármester

 Dr. Horváth Attila alpolgármester

**4./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

 **Előadók:** Dr. Nemény András polgármester

 Horváth Soma alpolgármester

 Dr. László Győző alpolgármester

**Meghívottak:** Dr. Németh Gábor, a SZOVA Zrt. vezérigazgatója,

 a SZOVA Szállodaüzemeltető Kft. ügyvezető igazgatója

 a SZOVA Projekt Kft. ügyvezető igazgatója

 Taoufik Roland, a SZOMHULLL NKft. ügyvezető igazgatója

 Bálint András, a Szombathelyi Képző Központ NKft. ügyvezető igazgatója

**5./ Javaslat önkormányzati intézmények igazgatóinak és önkormányzati tulajdonú gazdasági társaságok ügyvezetőinek díjazása felülvizsgálatával kapcsolatos döntés meghozatalára**

**Előadók:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. László Győző alpolgármester

**6./ Javaslat egészségügyi alapellátással kapcsolatos döntések meghozatalára**

 **Előadók:** Dr. Nemény András polgármester

 Dr. László Győző alpolgármester

**Meghívott:** Vigné Horváth Ilona, a Szombathelyi GESZ igazgatója

**7./ Javaslat Szombathely Megyei Jogú Város belterületi út - és hídfelújításának, valamint parkolóhelyek létesítésének finanszírozására**

**Előadók:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

**8./ Javaslat közterület elnevezésére**

**Előadók:** Dr. Nemény András polgármester

 Horváth Soma alpolgármester

**9./ Tájékoztató a lejárt határidejű közgyűlési határozatok végrehajtásáról**

 **Előadó:** Dr. Károlyi Ákos jegyző

**10./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

 **Előadó:** Dr. Károlyi Ákos jegyző

**Ii.**

**ZÁRT ÜLÉS**

**11./ Javaslat bérleti díj támogatás iránti kérelem elutasítása elleni fellebbezés elbírálására**

**Előadók:** Dr. Nemény András polgármester

 Dr. László Győző alpolgármester

**12./ Javaslat önkormányzati kitüntetések adományozására**

 **Előadók:** Dr. Nemény András polgármester

 Dr. László Győző alpolgármester

**Felelős:** Dr. Nemény András polgármester

**Határidő:** azonnal

***i.***

***NYILVÁNOS ÜLÉS***

***1./******Tájékoztató az országgyűlési képviselők 2022. április 3-ai általános választásáról és országos népszavazásról***

***Előadó:*** *Dr. Hollósy Tamás, a Vas 01. OEVB Elnöke*

**125/2022.(IV.28.) Kgy. számú határozat**

Szombathely Megyei Jogú Város Közgyűlése Vas Megye 01. számú Egyéni Országgyűlési Választási Bizottság Elnökének az országgyűlési képviselők 2022. évi általános választásáról és az országos népszavazásról szóló tájékoztatóját tudomásul veszi.

**Felelős:** Dr. Nemény András polgármester

 Dr. Károlyi Ákos Vas 01. OEVI vezetője

 Dr. Hollósy Tamás Vas 01. OEVB Elnöke

**Határidő:** azonnal

***2./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**126/2022. (IV. 28.) Kgy. sz. határozat**

A Közgyűlés a nemzeti vagyonról szóló 2011. évi CXCVI törvény 11. § (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 12. pontjában, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján Szombathely Megyei Jogú Város Polgármesteri Hivatalának Szombathely, 11-es Huszár u. 88. szám alatti épületben található 371 m2-es alapterületű helyiségre vonatkozóan fennálló ingyenes használati jogviszonyát 2032. április 30. napjáig terjedő határozott időtartamra, változatlan feltételekkel meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a SZOVA Nonprofit Zrt. vezérigazgatóját a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea a Jogi és Képviselői Osztály vezetője)

**Határidő:** 2022. április 30.

**127/2022. (IV. 28.) Kgy. sz. határozat**

Szombathely Megyei Jogú Város Önkormányzata Közgyűlése elhatározza, hogy a lengyelországi Elbląg város önkormányzatával testvérvárosi megállapodást kíván kötni.

Felhatalmazza a polgármestert a mellékelt testvérvárosi megállapodás aláírására.

**Felelős:** Dr. Nemény András, polgármester

 (A végrehajtás előkészítéséért:

 Dr. Kovács Előd, a Polgármesteri Kabinet vezetője)

**Határidő:** azonnal

***Kiegészítő beszámoló határozatai:***

**128/2022. (IV.28.) Kgy. sz. határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése alapján **engedélyezi**, hogy Borsics Nóra budapesti lakos a tulajdonában lévő, 9700 Szombathely, Hadnagy u. 42. fsz. 1. szám alatti magánszálláshely üzemeltetéséhez a „Savaria Apartment” elnevezést használhassa 2025. április 4. napjáig terjedő időtartamban.

**Felelős:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**129/2022. (IV. 28.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***3./ Javaslat a régi városi strand területén lévő 2689/4. hrsz.-ú ingatlant érintő döntés meghozatalára***

***Előadók:*** *Dr. Nemény András polgármester*

 *Dr. Horváth Attila alpolgármester*

**130/2022. (IV.28.) Kgy. számú határozat**

1./ Szombathely Megyei Jogú Város Közgyűlése jóváhagyja az adásvételi szerződés megkötését a Vasi Ingatlanfejlesztő Zrt.-vel a szombathelyi 2689/4hrsz.-ú ingatlan tekintetében az előterjesztés szerinti tartalommal és feltételekkel, a 12./ pont alábbiak szerinti megszövegezésével, egyúttal felhatalmazza a polgármestert az adásvételi szerződés aláírására:

„12./ Szerződő felek közös akaratelhatározással megállapodnak abban, hogy ha a jelen szerződés 8. pontjában írt feltételek bármelyike nem teljesül legkésőbb 2022. augusztus 31. napjáig, úgy jelen adásvételi szerződést a megkötés időpontjára visszamenőleges hatállyal felbontják és kijelentik, hogy ebben az esetben egymással szemben követelésük nincs. Felek megállapodnak abban is, hogy a felbontásra vonatkozó okiratot jelen szerződés megkötésével egyidejűleg ügyvédi letétbe helyezik.”

2./ A Közgyűlés felkéri a polgármestert, hogy az 1. pont szerinti szerződés aláírását követően soron kívül gondoskodjon a parkolók tervezésére és kivitelezésére vonatkozó feltételes közbeszerzési eljárás lefolytatásáról.

3./ A Közgyűlés felkéri a polgármestert, hogy az 1. pont szerinti szerződés megküldésével az ügyletről adjon tájékoztatást a Miniszterelnökséget vezető miniszter részére azzal a kiegészítéssel, hogy az adásvételi szerződéshez kapcsolódó központi támogatás szükség esetén foglalja magában a zanati városrész útfelújításának 35 millió forintos támogatását is.

**Felelősök:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal

**131/2022. (IV.28.) Kgy. sz. határozat**

A Közgyűlés nem támogatja a Vasi Ingatlanfejlesztő Zrt. 2022. április 25. napján kelt, a Szily János u. 42. sz. ingatlan önkormányzat általi visszavásárlására tett ajánlatát, továbbá azon kérelmét, hogy az általa pályázati eljárás nyerteseként megvásárolt Szombathely, Szily János u. 42. számú, 6128 hrsz-ú ingatlan illetve a 2689/4 hrsz-ú szombathelyi ingatlan tekintetében a pályázatban előírt építkezésre vonatkozó kötelezettségek alól mentesüljön.

**Felelősök:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

***4./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára***

***Előadók:*** *Dr. Nemény András polgármester*

 *Horváth Soma alpolgármester*

 *Dr. László Győző alpolgármester*

***Meghívottak:*** *Dr. Németh Gábor, a SZOVA Zrt. vezérigazgatója,*

 *a SZOVA Szállodaüzemeltető Kft. ügyvezető igazgatója*

 *a SZOVA Projekt Kft. ügyvezető igazgatója*

 *Taoufik Roland, a SZOMHULLL NKft. ügyvezető igazgatója*

 *Bálint András, a Szombathelyi Képző Központ NKft. ügyvezető igazgatója*

**132/2022. (IV.28.) Kgy. sz. határozat**

Szombathely Megyei Jogú Város Közgyűlése a Szombathelyi Képző Központ Nonprofit Kft. könyvvizsgálójának - az ügyvezetés felügyelőbizottság egyetértésével tett javaslata alapján - Kövesdi Anita Erzsébetet (adószám: 74547849-1-38, nyilvántartási szám: 51172488, MKVK engedélyszám: 004914, cím: 9742 Salköveskút, Petőfi u. 40/A.) 2022. június 1. napjától 2022. június 30. napjáig terjedő határozott időtartamra 30.000 Ft + ÁFA/hónap díjazás ellenében megválasztja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Bálint András, a társaság ügyvezetője)

**Határidő:** azonnal

**133/2022. (IV.28.) Kgy. sz. határozat**

1. Szombathely Megyei Jogú Város Közgyűlése a SZOVA Szombathelyi Vagyonhasznosító és Városgazdálkodási Nonprofit Zrt. 2022. évi üzleti tervét 4,712 milliárd forint árbevétellel, 153.622 eFt üzemi nyereséggel és 128.022 eFt adózás előtti eredménnyel jóváhagyja.
2. A Közgyűlés tudomásul veszi, hogy a társaság tervezett adózás előtti eredménye nem tartalmazza a devizakötvény átértékeléséből keletkező árfolyamkülönbözet összegét.
3. A Közgyűlés felkéri a polgármestert, hogy vizsgálja meg annak lehetőségét, hogy az önkormányzati ingatlanok kezeléséért a SZOVA Nonprofit Zrt.-nek fizetendő szolgáltatási díj 2023-tól önálló tételként szerepeljen a város költségvetésében.
4. A Közgyűlés felkéri a polgármestert, hogy vizsgálja meg a Szombathelyi Sportközpont és Sportiskola Nonprofit Kft. által az Aréna Savaria sportcsarnok használatáért a SZOVA Nonprofit Zrt.-nek fizetendő éves bérleti díj 55 millió Ft + ÁFA összegre történő emelésének és az ehhez szükséges fedezet biztosításának lehetőségét 2022. július 1-től.
5. A Közgyűlés felkéri a SZOVA Nonprofit Zrt. vezérigazgatóját, hogy felkészülve a díjemelési tilalom feloldására, dolgozza ki a társaság szolgáltatási díjainak emelésére vonatkozó javaslatot és a szükséges döntéseket terjessze a társaság Igazgatósága és a Közgyűlés elé, valamint tájékoztassa a Közgyűlést a tervezett díjemelés várható hatásáról.
6. A Közgyűlés felhatalmazza a SZOVA Nonprofit Zrt. vezérigazgatóját, hogy egyeztetést kezdeményezzen az OTP Bankkal a devizakötvény biztosítéki rendszerének felülvizsgálatára vonatkozóan.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Németh Gábor, a társaság vezérigazgatója)

**Határidő:** azonnal

**134/2022. (IV.28.) Kgy. sz. határozat**

Szombathely Megyei Jogú Város Közgyűlése megtárgyalta a SZOVA Nonprofit Zrt. és a Szombathelyi Távhőszolgáltató Kft; a SZOVA Nonprofit Zrt. és a SZOMHULL Nonprofit Kft.; a SZOVA Nonprofit Zrt. és a SZOMPARK Kft. között a Boglárka utca 2. szám alatti új irodaépület vonatkozásában kötendő bérleti szerződések tervezetét és azokat az előterjesztés 3. sz. melléklete szerinti tartalommal jóváhagyja, egyúttal felhatalmazza a SZOVA Nonprofit Zrt. Igazgatóságának elnökét és a társaságok ügyvezetőit a bérleti szerződések aláírására.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a társaság vezérigazgatója)

**Határidő:** azonnal

**135/2022. (IV.28.) Kgy. sz. határozat**

Szombathely Megyei Jogú Város Közgyűlése a SZOMHULL Szombathelyi Hulladékgazdálkodási Közszolgáltató Nonprofit Kft. 2022. évi üzleti tervét -14.968 eFt tervezett adózott eredménnyel, veszteséggel jóváhagyásra javasolja a taggyűlésnek.

A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Taoufik Roland, a társaság ügyvezetője)

**Határidő:** azonnal

**136/2022. (IV.28.) Kgy. sz. határozat**

1. Szombathely Megyei Jogú Város Közgyűlése a SZOVA Szállodaüzemeltető Kft. 2022. évi üzleti tervét -6.085 eFt tervezett adózott eredménnyel, veszteséggel jóváhagyásra javasolja a taggyűlésnek, egyúttal felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.
2. A Közgyűlés javasolja a taggyűlésnek, kérje fel a SZOVA Szállodaüzemeltető Kft. ügyvezetőjét, hogy a szálloda projekt értékesítési folyamatáról tájékoztassa a Közgyűlést és a taggyűlést, valamint terjessze elő a rendezvényközpont megvalósításának koncepcióját.

A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Dr. Németh Gábor, a társaság ügyvezetője)

**Határidő:** azonnal

**137/2022. (IV. 28.) Kgy. sz. határozat**

Szombathely Megyei Jogú Város Közgyűlése a SZOVA Projekt Kft. 2022. évi üzleti tervét -2.500 eFt veszteséggel jóváhagyásra javasolja a taggyűlésnek.

A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Dr. Németh Gábor, a társaság ügyvezetője)

**Határidő:** azonnal

***Ülésen kiosztott határozat:***

**138/2022. (IV. 28.) Kgy. sz. határozat**

A Szombathely Megyei Jogú Város Közgyűlése úgy dönt, hogy „**A** **Ferenczy utca hiányzó szakaszának kiépítése**” című projekt megvalósításához az önkormányzat 2022. évi költségvetéséről szóló 2/2022. (III.1.) önkormányzati rendelet– 18. sz. melléklet: „Projektek – önerő, hozzájárulás” során a projekt megvalósításához szükséges, támogatáson felüli **7.378.000, -Ft** összeget biztosítja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

***5./ Javaslat önkormányzati intézmények igazgatóinak és önkormányzati tulajdonú gazdasági társaságok ügyvezetőinek díjazása felülvizsgálatával kapcsolatos döntés meghozatalára***

***Előadók:*** *Dr. Nemény András polgármester*

 *Dr. Horváth Attila alpolgármester*

 *Horváth Soma alpolgármester*

 *Dr. László Győző alpolgármester*

**139/2022. (IV.28.) Kgy. számú határozat**

1. Szombathely Megyei Jogú Város Közgyűlése úgy dönt, hogy a kizárólagos és többségi önkormányzati tulajdonban lévő gazdasági társaságok ügyvezetőinek havi bruttó munkabére a következő gazdasági társaságok esetében 2022. március 1. napjától érje el a kormányhivatali vezetők adható havi bruttó alapbérének középértékét, és az alábbi táblázatban foglaltak szerint kerüljön megállapításra:

|  |  |  |
| --- | --- | --- |
| **Cég megnevezése** | **Ügyvezető neve** | **Bruttó munkabér** |
| Fogyatékkal Élőket és Hajléktalanokat Ellátó Közhasznú Nonprofit Kft. | Németh Klára | 850 000 Ft |
| AGORA Savaria Nonprofit Kft. | Horváth Zoltán | 850 000 Ft |
| Weöres Sándor Színház Nonprofit Kft.  | Szabó Tibor András | 850 000 Ft |
| Szombathelyi Sportközpont és Sportiskola Nonprofit Kft. | Kovács Cecília | 850 000 Ft |
| FALCO KC Szombathely Kft. | Gráczer György | 850 000 Ft |
| Savaria Városfejlesztési Kft. | Dr. Kovácsné Takács Klaudia | 850 000 Ft |
| Savaria Turizmus Nonprofit Kft. | Grünwald Stefánia | 850 000 Ft |
| Vas Megyei Temetkezési Kft.  | Jancsóné Sárdi Katalin | 850 000 Ft |
| SZOMHULL Nonprofit Kft. | Taoufik Roland | 700 000 Ft |

1. A Közgyűlés úgy határoz, hogy a Savaria Turizmus Nonprofit Kft. ügyvezetője esetében a megállapított munkabérből havi bruttó 85.000,- Ft munkabér továbbra is kerüljön elszámolásra a VELOREGIO ATHU-064 „Közös határon átnyúló kínálat fejlesztése és megvalósítása az osztrák-magyar határtérség kerékpáros régióiban” c. projekt keretében a projekt lejáratáig. A Savaria Városfejlesztési Nonprofit Kft. ügyvezetője esetében a részére a „Savaria Jövőjéért” című pályázat Helyi Akciócsoportjának munkaszervet vezetői feladatai ellátásáért járó havi bruttó 300.000,- Ft díjazás továbbra is kerüljön beszámításra a munkabérébe a projekt lejáratáig, valamint az AGORA Savaria Nonprofit Kft. ügyvezetőjének „A helyi identitás és kohézió erősítése Szombathelyen” című pályázati projekt szakmai vezetői feladatai ellátásáért járó havi bruttó 237.000,- Ft kerüljön beszámítással elszámolására a fent megállapított munkabérből a projekt terhére annak a lejáratáig.
2. A Közgyűlés felhatalmazza a polgármestert, hogy az 1. és 2. pontban foglaltaknak megfelelően a munkaszerződés módosításokat aláírja.

**Felelősök:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**140/2022. (IV.28.) Kgy. számú határozat**

1. Szombathely Megyei Jogú Város Közgyűlése úgy dönt, hogy az önkormányzat által alapított intézmények vezetői havi bruttó illetményük/munkabérük 2022. március 1. napjától az alábbi táblázatban foglaltak szerint kerüljön megállapításra:

|  |  |  |
| --- | --- | --- |
| **Intézmény megnevezése** | **Vezető neve** | **Bruttó munkabér/illetmény** |
| Szombathelyi Köznevelési GAMESZ | Imréné Erényi Katalin | 850 000 Ft |
| Berzsenyi Dániel Megyei Hatókörű Városi Könyvtár | Dr. Baráthné Molnár Mónika | 850 000 Ft |
| Mesebolt Bábszínház | Kovács Géza | 850 000 Ft |
| Savaria Szimfonikus Zenekar | Kiss Barna | 850 000 Ft |
| Szombathelyi Városi Vásárcsarnok | Polákovics Marietta | 850 000 Ft |

1. A Közgyűlés felhatalmazza a polgármestert, hogy az 1. pontban foglaltaknak megfelelően a munkaszerződés/kinevezés módosításokat aláírja.

**Felelősök:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

***6./ Javaslat egészségügyi alapellátással kapcsolatos döntések meghozatalára***

***Előadók:*** *Dr. Nemény András polgármester*

 *Dr. László Győző alpolgármester*

***Meghívott:*** *Vigné Horváth Ilona, a Szombathelyi GESZ igazgatója*

**141/2022. (IV. 28.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Markusovszky 8. szám alatti 7. számú felnőtt fogorvosi körzetben a fogorvosi feladatokat Dr. Megyeri Zoltánhelyett **Dr. Görgényiné Dr. Bálint Edina** lássa el **2022. július 1.** napjától.
2. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Megyeri Zoltánnal kötendő – feladat-ellátás megszüntetéséről szóló - megállapodás, valamint a Dr. Görgényiné Dr. Bálint Edinával kötendő 164/2015. (IV.16.) Kgy. sz. határozat szerinti előszerződés és a 340/2017. (XII.14.) Kgy. sz. határozat szerinti feladat-ellátási szerződés - jogszabályban előírt feltételek teljesülését követő – aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** azonnal /az 1. pont vonatkozásában/

 2022. június 30. /a 2. pont vonatkozásában/

**142/2022. (IV. 28.) Kgy. számú határozat**

1. Szombathely Megyei Jogú Város Közgyűlése a 143/2021. (IX.30.) Kgy. számú határozatát visszavonja, egyúttal a fogorvosi alapellátáshoz, fogorvosi ügyeleti ellátáshoz, továbbá az iskolafogászati ellátáshoz csatlakozott 30 településsel kötendő megállapodás tervezetét az előterjesztés melléklete szerinti tartalommal jóváhagyja.
2. A Közgyűlés felkéri a polgármestert, hogy keresse meg az érintett települések polgármestereit a megállapodás aláírására vonatkozó szándéknyilatkozataik megküldése érdekében.
3. A Közgyűlés felkéri a polgármestert az 1. pont szerinti megállapodások aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** azonnal /az 1. pont vonatkozásában/

 2022. július 31. /a 2. pont vonatkozásában/

 2022. szeptember 30. /a 3. pont vonatkozásában/

**Szombathely Megyei Jogú Város Önkormányzata Közgyűlésének**

**…./2022. (….) önkormányzati rendelete**

**az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 35/2021. (X.5.) önkormányzati rendelet hatályba nem lépéséről**

***7./ Javaslat Szombathely Megyei Jogú Város belterületi út - és hídfelújításának, valamint parkolóhelyek létesítésének finanszírozására***

***Előadók:*** *Dr. Nemény András polgármester*

 *Dr. Horváth Attila alpolgármester*

 *Horváth Soma alpolgármester*

**143/2022. (IV.28.) Kgy. számú határozat**

A Közgyűlés felkéri a polgármestert, keresse meg a Magyar Közút Nonprofit Zrt. Vas Megyei Igazgatóságát, és kérjen tájékoztatást a Közgyűlés májusi ülésére arról, hogy 2022. évben a Szombathely közigazgatási területén lévő állami tulajdonú utak közül melyeket tervezi fejleszteni, felújítani.

**Felelős:** Dr.Nemény András polgármester

 Dr. Horváth Attila alpolgármester

 Dr. Károlyi Ákos jegyző

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** azonnal

**144/2022. (IV.28.) Kgy. számú határozat**

Szombathely Megyei Jogú Város Közgyűlése felkéri a polgármestert, hogy forduljon Magyarország Kormányához annak érdekében, hogy Szombathely Megyei Jogú Város Önkormányzata 15 milliárd forint összegű központi támogatásban részesüljön a város belterületi útjainak, hídjainak átfogó felújítására, parkolók létesítésére.

**Felelős:** Dr.Nemény András polgármester

 Dr. Horváth Attila alpolgármester

 Dr. Károlyi Ákos jegyző

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** azonnal

***8./ Javaslat közterület elnevezésére***

***Előadók:*** *Dr. Nemény András polgármester*

 *Horváth Soma alpolgármester*

**145/2022. (IV.28.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében a Szombathely, 6349/3 hrsz-ú ingatlant Göncz Árpád térnek nevezi el.
2. A Közgyűlés felkéri a polgármestert és a jegyzőt, hogy a közterület elnevezésével kapcsolatos adatszolgáltatási kötelezettség teljesítése iránt intézkedjen, a nyilvántartásokon szükséges átvezetésekről gondoskodjon.
3. A Közgyűlés felkéri a polgármestert, hogy a lakosságot a közterületi elnevezésről az önkormányzati hetilap és a városi televízió útján értesítse.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Kalmár Ervin, a Városüzemeltetési Osztály vezetője

 Dr. Kovács Előd, a Polgármesteri Kabinet vezetője)

**Határidő:** azonnal

***9./ Tájékoztató a lejárt határidejű közgyűlési határozatok végrehajtásáról***

 ***Előadó:*** *Dr. Károlyi Ákos jegyző*

**146/2022. (IV.28.) Kgy. sz. határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal

***10./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**147/2022. (IV. 28.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal